
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός οριογραμμής του αιγιαλού και δημιουργία ζώνης πα¬ 
ραλίας στη θέση «Μυρτιά-Καραούλια» της Κοινότητας Αντιρ- 
ρίου. Νομού Αιτωλ/νίας, μπροστά στην ιδιοκτησία του Ηλία Γε- 


ωργ. Μαλλά». 1 

Κήρυξη ως αναδασωτέας εκτάσεως (200) στρεμμάτων, στη θέση 
«Άσπρη Πέτρα» Μανδάλου της Κοινότητος Μανδάλου του 

Νομού Πέλλης. 2 

Κήρυξη ως αναδασωτέας εκτάσεως (180) στρεμμάτων, στη θέση 
«Καμίνια - Αγριελιές» της Κοινότητος Λάκκας του Νομού 

Πέλλης . 3 

Αναγκαστική απαλλοτρίωση κτημάτων για τη διάνοιξη του περιφε¬ 
ρειακού δρόμου στην κοινότητα Αντιπάρου Ν. Κυκλάδων ... 4 

Κήρυξη αναγκαστικής απαλλοτρίωσης 120 τ.μ. στο αγρόκτημα της 

Κοινότητας Ν. Πλαγίων Χαλκιδικής. 5 

Ειδοποίηση για παρακατάθεση οριστικής αποζημίωσης ιδιοκτητών 
τμήματος έκτασης που βρίσκεται στην περιοχή Ν. Σμύρνης Ατ¬ 
τικής και που απαλλοτριώθηκε υπέρ και με δαπάνη του ΟΣΚ, με 
σκοπό την ανέγερση διδακτηρίου του ΚΕΤΕ & 4ου Γυμν. Ν. 
Σμύρνης. (> 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 8535 (1) 

Καθορισμός οριογραμμής του αιγιαλού και δημιουργία ζώνης παραλίας 

στη θέση «Μυρτιά-Καραούλια» της Κοινότητας Αντιρρίου, Νομού 

Αιτωλ/νίας, μπροστά στην ιδιοκτησία του Ηλία Γεωργ. Μαλλά. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώ¬ 
θηκαν με τις διατάξεις α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕΚ 214 26.4.1982 τεύχος Β') 
κοινής απόφασης των Υπουργών Προεδρίας Κυβερνήσεως και Οικονο¬ 
μικών «Αναμόρφωση Συλλογικών Οργάνων Γνωμοδοτικής και Αποφα¬ 
σιστικής αρμοδιότητας του Υπουργείου Οικονομικών». 

3. Την αριθ. 13391/3.12.1984 απόφασή μας «περί συγκροτήσεως 
Επιτροπών καθορισμού των ορίων του αιγιαλού και παραλίας και θέ¬ 
σεων αμμοληψίας στις περιφέρειες των Οικ. Εφοριών Νομού Αιτωλ/ 
νιας. 

4. Την από 11.12.1986 έκθεση της Επιτροπής καθορισμού των 
ορίων του αιγιαλού και παραλίας και θέσεων αμμοληψίας, που καθόρισε 
τα όρια του αιγιαλού και της παραλίας στη θέση «Μυρτιά - Καραούλια» 
της Κοινότητας Αντιρρίου, Νομού Αιτωλ/νίας, μπροστά στην ιδιο¬ 


κτησία του Ηλία Γεωργ. Μαλλά και το από μηνός Αυγούστου 1985 και 
με Κλίμακα 1:500 τοπογραφικό και υψομετρικό διάγραμμα του Πολ. 
Τοπ. Μηχανικού Κωστή Περδικάρη, θεωρημένο στις 6.2.1986 από 
τον Προϊστάμενο της Δ/νσης Τεχνικών Υπηρεσιών Νομού Αιτ/νίας, το 
οποίο συνοδεύει την έκθεση της προαναφερόμενης Επιτροπής. 

5. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ. 187.2/69/87/18.3.1987 έγγραφό του. 

6. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ.97/Α/1955) «Περί διοικητικής αποκεντρώσεως» σε συν¬ 
δυασμό με τις διατάξεις του από 28.6.195/5 Β.Δ./τος «περί εξαιρέ- 
σεως από της κατά το άρθρο 1 παράγραφος 1 του Ν. 3200/1955 
αρμοδιότητος των Νομαρχών αντικειμένων τινών αρμοδιότητος του 
Υπουργού Οικονομικών», του Β.Δ. 704/1970 και του άρθρου 1 παρά¬ 
γραφος 5 του Π.Δ.71/25.2.1985, σχετικά με τη μεταβίβαση αρμοδιο¬ 
τήτων του Υπουργού Οικονομικών στους Νομάρχες και στις περιφε¬ 
ρειακές Αρχές διανομαρχιακού επιπέδου, αποφασίζουμε: 

1. Επικυρώνουμε την από 11.12.1986 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από μηνός Αυγούστου 1985 τοπογραφικό και υψομετρικό 
διάγραμμα, που την συνοδεύει, το οποίο συντάχτηκε από τον Πολ. Τοπ. 
Μηχανικό Κωστή Περδικάρη με Κλίμακα 1:500 και θεωρήθηκε από 
τον Προϊστάμενο της Δ/νσης Τεχνικών Υπηρεσιών Νομού Αιτωλ/νίας 
στις 6.2.1986, επί του οποίου, η πιο πάνω Επιτροπή καθόρισε στη θέση 
«Μυρτιά - Καραούλια» της Κοινότητας Αντιρρίου, Νομού Αιτωλ/νίας, 
μπροστά στην ιδιοκτησία του Ηλία Γεωργ. Μαλλά, με ερυθρά συνεχή 
γραμμή την οριογραμμή του ΑΙΓΙΑΛΟΥ, με κίτρινη συνεχή γραμμή 
την οριογραμμή της ΠΑΡΑΛΙΑΣ και με κυανή συνεχή γραμμή την 
οριογραμμή του ΠΑΛΑΙΟΥ αιγιαλού. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1980. 

Ι.Π. Μεσολογγίου, 27 Ιουλίου 1987 
Ο Νομάρχης . 

ΓΙΩΡΓΟΣ ΠΑΠΑΙΩΑΝΝΟΥ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΟΓΡΑΜΜΗΣ ΑΙΓΙΑΛΟΥ - ΠΑ¬ 
ΡΑΛΙΑΣ ΚΑΙ ΠΑΛΑΙΟΥ ΑΙΓΙΑΛΟΥ 
Άρθρου 74 Π.Δ. 636/77 

Για τον καθορισμό για πρώτη φορά των ορίων του αιγιαλού στη θέση 
«Μυρτιά - Καραούλια», της Κοινότητας Αντιρρίου - Νομ. Αιτωλ/ 
νιας, μπροστά στην ιδιοκτησία του Ηλία Γεωργ. Μαλλά. 

Στη Ναύπακτο σήμερα την 11 Δεκεμβρίου 1986, ημέρα Πέμπτη και 
ώρα 9 π.μ. τα μέλη της Επιτροπής του άρθρου 74 του Π.Δ. 636/ 
1977, που συστήθηκε με την αριθ. 13391/3.12.1984 απόφαση του 
Νομάρχη Αιτωλ/νίας και την αποτελούν οι: 

1. Βασίλειος Καρασούλας, Εφοριακός Υπάλληλος, ως αναπληρωτής 
του Οικον. Εφόρου Ναυπάκτου, ως Πρόεδρος. 

2. Αναστασία Μούτσιου, τοπογράφος Υπομ/κός της Δ.Τ.Υ. Νομ. Αι- 
τωλ/νίας, ως αναπληρωτής του Προϊσταμένου της Δ/νσης Τεχν. Υπη- 

ρεσιών Νομού Αιτωλ/νίας ως Μέλος. 

3. Γεώργιος Αλαφάκης Σημαιοφόρος Λ/Σ ως εκπρόσωπος του Λι¬ 
μενάρχη Πατρών, ως Μέλος. 

Κατόπιν της αριθ. 8670/2.12.86 εντολής του Προέδρου αυτής και 
μετά από επιτόπιο αυτοψία στη θέση «Μυρτιά - Καραούλια» της Κοινό¬ 
τητας Αντιρρίου στις 11/12/86 συνήλθαμε στο Κατάστημα της Οικον. 
Εφορίας Ναυπάκτου και αφού λάβαμε υπόψη μας: 

1) Την από 12.11.85 αίτηση του Ηλία Γ. Μαλλά, κατοίκου Μολυ- 
κρείου - Ν/κτίας με την οποία ζητάει τον καθορισμό της οριογραμμής 
του αιγιαλού στη θέση «Μυρτιά - Καραούλια», της Κοινότητας Αντιρ- 
ρίου, μπροστά στην ιδιοκτησία του. 

2) Τις διατάξεις των άρθρων 1, 2 και 3 του Α.Ν. 2344/1940, όπως 
τροποποιημένες και συμπληρωμένες ισχύουν σήμερα, καθώς και τη 
σχετική με το αντικείμενο αυτό Δικαστηριακή και Διοικητική Νομολο¬ 
γία. 

3) Το συνημμένο και με κλίμακα 1:500 τοπογραφικό και υψομετρικό 
διάγραμμα που συντάχθηκε κατά μήνα Αύγουστο του έτους 1985 από 
τον Πολ. Τοπ. Μηχανικό Κωστή Περδικάρη και θεωρήθηκε από τον 
Προϊστάμενο της Δ/νσης Τεχν. Υπηρεσιών Νομού Αιτωλ/νίας στις 
6.2.86, στο οποίο εικονίζεται η παραπάνω θέση. 

4) Την από τις προαναφερόμενες αυτοψίες σχηματισθείσα αντίληψη 


όσον αφορά το πλάτος της βρεχομένης ζώνης ξηράς. 

5) Ότι ο καθορισμός του αιγιαλού και παραλίας στην παραπάνω πε- 
ριοχή γίνεται για πρώτη φορά. 

6) Οτι η εξάρτηση έγινε από μόνιμα σταθερά σημεία οι δε κορυφές 
είναι συνολικά ένδεκα (11), αποφασίζουμε: 

Καθορίζουμε επί του άνω τοπογραφικού και υψομετρικού διαγράμ¬ 
ματος: 

α. Την οριογραμμή του Αιγιαλού με ερυθρά συνεχή γραμμή κ.λ.π. 

β. Την οριογραμμή της παραλίας η οποία είναι παράλληλος, του 
αυτού μήκους και σε απόσταση δέκα (10) μέτρων από την οριογραμμή 
του αιγιαλού λόγω μη εξυπηρετήσεως των σκοπών της παρ. 1 του άρ¬ 
θρου 7 του Α.Ν. 2344/1940, με Κίτρινη συνεχή γραμμή. 

γ. Την οριογραμμή του Παλαιού αιγιαλού, με κυανή συνεχή γραμμή. 

Επί του συνημμένου τοπογραφικού διαγράμματος υπάρχει πίνακας 
συντεταγμένος των κορυφών οριογραμμής αιγιαλού και παραλίας. 

Αφού γραφτήκανε τα παραπάνω υπογράφονται ως εξής: 

Ο ΠΡΟΕΔΡΟΣ ΤΑ ΜΕΛΗ 

ΒΑΣΙΛΕΙΟΣ ΚΑΡΑΣΟΥΛΑΣ ΑΝΑΣΤΑΣΙΑ ΜΟΥΤΣΙΟΥ 

ΓΕΩΡΓΙΟΣ ΑΛΑΦΑΚΗΣ 

Αριθ. 1731 (2) 

Κήρυξη ως αναδασωτέας εκτάσεως (200) στρεμμάτων, στη θέση 

«Άσπρη Πέτρα» Μανδάλου της Κοινότητος Μανδάλου του Νομού 

Πέλλας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1) Την παρ. 3 του άρθρου 117 του Συντάγματος της χώρας. 

2) Τις περί διοικητικής αποκεντρώσεως διατάξεις. 

3) Τις διατάξεις του Ν. 998/1979 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) του άρθρου 41 παρ. 1 και 3 
β) του άρθρου 38 παρ. 1 & 2δ 
γ) του άρθρου 34 παρ. 4 

4. Τις δ/γές του Υπουργείου Γεωργίας: 
α) 160417/1180/8.7.80 β) 182447/3049/24.9.80 
γ) 154/659/24.5.1982. 

5) Την 418/86 απόφασή μας για ανάθεση εξουσίας στον Δ/ντή 
Δασών με εντολή Νομάρχη. 

6. Την αριθ. 2364/21.7.87 πρόταση Δασ/χεϊου Έδεσσας «περί κη- 
ρύξεως αναδασωτέας, της αναφερομένης στο θέμα εκτάσεως», αποφα¬ 


σίζουμε: 

Κηρύσσουμε αναδασωτέα, με σκοπό την επαναδημιουργία της δα¬ 
σικής βλαστήσεως που καταστράφηκε από πυρκαϊά που θα επιτευχθεί 
με φυσική αναγέννηση και την διατήρηση του χαρακτήρα της κοινο¬ 
τικής δασικής έκτασης, ώστε να αποκλεισθεί η χρησιμοποίηση αυτής 
για άλλο σκοπό η έκταση (200) στρ. που βρίσκεται στη θέση «Άσπρη 
Πέτρα» της Κοινότητος Μανδάλου και προσδιορίζεται από τα στοιχεία 
ΑΒΓΔ όπως φαίνονται στο συνημμένο διάγραμμα, το οποίο αποτελεί 
αναπόσπαστο μέρος της αποφάσεως αυτής και έχει όρια: 

Ανατολικά: Με Δημόσια έκταση 
Δυτικά: Ομοίως 
Βόρεια: Ομοίως 
Νότια: Ομοίως 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Έδεσσα, 24 Ιουλίου 1987 
Με εντολή Νομάρχη 
Ο Διευθυντής Δασών Πέλλας α.α. 

Κ. ΤΣΙΦΤΕΛΙΔΗΣ 

Αριθ. 1734 (3) 

Κήρυξη ως αναδασωτέας εκτάσεως (180) στρεμμάτων, στη θέση «Κα¬ 
μίνια - Αγριελιές» της Κοινότητος Λάκκας του Νομού Πέλλης. 

Ο ΝΟΜΑΡΧΗΣ ΠΕΛΛΗΣ 
Έχοντας υπόψη: 

1) Την παρ. 3 του άρθρου 117 του Συντάγματος της χώρας. 

2) Τις περί διοικητικής αποκεντρώσεως διατάξεις, 

3) Τις διατάξεις του Ν. 998/1979 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) του άρθρου 41 παρ. 1 και 3. 
β) του άρθρου 38 παρ. 1. 

4. Τις δ/γές του Υπουργείου Γεωργίας: 

α) 160417/1180/8.7.80 β) 182447/3049/24.9.80 
γ) 154/659/24.5.1982. 

5) Την 418/86 απόφασή μας για ανάθεση εξουσίας στον Δ/ντή 
Δασών με «εντολή Νομάρχη». 

6. Την αριθ. 2385/22.7.87 πρόταση του Δασ/χείου Έδεσσας 

περί κηρϋξεως αναδασωτέας, της αναφερομένης στο θέμα εκτάσεως, 
αποφασίζουμε: 


Κηρύσσουμε αναδασωτέα, με σκοπό την επαναδημιουργία της δα¬ 
σικής βλαστήσεως που καταστράφηκε από πυρκαϊά που θα επιτευχθεί 
με φυσική αναγέννηση και την διατήρηση του χαρακτήρα της κοινο¬ 
τικής δασικής έκτασης, ώστε να αποκλεισθεί η χρησιμοποίηση αυτής 
για άλλο σκοπό η έκταση (180) στρ. που βρίσκεται στη θέση «Καμίνια - 
Αγριελιές» της Κοινότητος Λάκκας και προσδιορίζεται από τα στοιχεία 
ΑΒΓΔ όπως φαίνονται στο συνημμένο διάγραμμα, το οποίο αποτελεί 
αναπόσπαστο μέρος της αποφάσεως αυτής και έχει όρια: 

Ανατολικά: Με Δημόσια έκταση 
Δυτικά: Ομοίως ως άνω 
Βόρεια: Ομοίως ως άνω 
Νότια: Ομοίως ως άνω 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Έδεσσα, 24 Ιουλίου 1987 
Με εντολή Νομάρχη 
Ο Διευθυντής Δασών Πέλλας α.α. 

Κ. ΤΣΙΦΤΕΛΙΔΗΣ 



I 

Αριθ. 733 (4) 

Αναγκαστική απαλλοτρίωση κτημάτων για τη διάνοιξη του περιφε¬ 
ρειακού δρόμου στην κοινότητα Αντιπάρου Ν. Κυκλάδων. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ ΑΝΤΙΠΑΡΟΥ 
ΝΟΜΟΤ ΚΥΚΛΑΔΩΝ 

Με την 57/15.7.1987 απόφαση του Κοινοτικού Συμβουλίου Αντι¬ 
πάρου, που λήφθηκε ομόφωνα, σύμφωνα με τις διατάξεις των άρθρων 
243 και 244 του Π. Δ/τος 76/1985 «περί του δημοτικού και κοινο¬ 
τικού κώδικα» και του Νόμου 797/1971 «περί αναγκαστικών απαλλο¬ 
τριώσεων», σε συνδυασμό με το Ν. 653/1977 καθώς και το Ν. 
960/79 και το Π.Δ/γμα 929/79, τροποποιήθηκε και συμπληρώθηκε 
η με τον αριθμό 10/87 απόφαση του Κοινοτικού Συμβουλίου της Κοι¬ 
νότητας Αντιπάρου η σχετική με την απόφαση απαλλοτρίωσης και απο- 
φασίσθηκε η απαλλοτρίωση των παρακάτω ακινήτων, για τη διάνοιξη 
του περιφερειακού δρόμου, που κείνται στην Κοινότητα Αντιπάρου και 
για τα οποία φέρονται ως ιδιοκτήτες αυτοί που αναφέρονται παρακάτω. 

Τμήμα Ιο: Ιδιοκτησία Αντωνίου Δαμιανού του Αντωνίου απαλλοτρι- 
ωτέα έκταση 479,90 μέτρα από τα οποία τα 245,40 επιβαρύνουν τον 
ιδιοκτήτη, τα 207,30 την Κοινότητα Αντιπάρου και τα 27,20 την 
Μαρία Γαβαλά - Αντωνίου. 

Τμήμα 8ο: Ιδιοκτησία Αντωνίου Δαμιανού του Αντων. απαλλοτρι- 
ωτέα έκταση 525,40 μ. τα επιβαρύνεται όλα ο ιδιοκτήτης. 

Τμήμα 7ο: Ιδιοκτησία Μαρίας Γαβαλά - Αντωνίου, απαλλοτριωτέα 
έκταση 837,80 από τα οποία τα 827,20 μ. επιβαρύνουν τον ιδιοκτήτη 
και τα 10,60 τον Αντωνίου Δαμιανό του Αντων. 

Τμήμα 13ο: Ιδιοκτησία Μαρίας Γαβαλά - Αντωνίου, απαλλοτριωτέα 
έκταση 721,70 μ. από τα οποία τα 708,70 μ. επιβαρύνουν τον ιδιο¬ 
κτήτη και τα 13 τον Παναγιώτη Νικ. Ρούσσο, 

Τμήμα 2ο: Ιδιοκτησία Παναγιώτου Νικ. Ρούσσου, απαλλοτριωτέα 
έκταση 450,40 μ. από τα οποία τα 441,30 μ. επιβαρύνουν τον ιδιο¬ 
κτήτη και τα 9,10 επιβαρύνουν τη Γαρυφαλιά Μαριάνου - Πανταζή. 

Τμήμα 9ο: Ιδιοκτησία Παναγιώτου Ν. Ρούσσου, απαλλοτριωτέα 
έκταση 445,60 από τα οποία τα 299,05 επιβαρύνουν τον ιδιοκτήτη, τα 
85,95 μ. την Κοινότητα Αντιπάρου, τα 15,50 μ. τη Μαρία Γαβαλά - 
Αντωνίου (ιδ. 7) και τα 45,10 μ. το Δαμιανό Αντωνίου του Αντων. (ιδ. 

15). 

Τμήμα 15ο: Ιδιοκτησία Δαμιανού Αντωνίου του Αντων., απαλλοτρι- 
ωτέα έκταση 195,20 μ. από τα οποία τα 153,20 μ. επιβαρύνουν τον 
ιδιοκτήτη και τα 42,0 μ. τη Γαρυφαλιά Μαριάνου - Πανταζή (ιδ. 3). 

Τμήμα 3ο: Ιδιοκτησία Γαρυφαλιάς Μαριάνου - Πανταζή, άπαλλοτρι- 
ωτέα έκταση 89,20 μ. από τα οποία τα 83,20 μ. επιβαρύνουν τον ιδιο¬ 
κτήτη και τα 6,0 τον Δαμιανό Αντωνίου του Αντωνίου, (ιδ. 15). 

Τμήμα 10ο: Ιδιοκτησία Παναγιώτου Νικ. Ρούσσου, απαλλοτριωτέα 
έκταση 622,90 μ. από τα οποία τα 173,50 μ. επιβαρύνουν τον ιδιο¬ 
κτήτη, τα 419,90 την Κοινότητα Αντιπάρου και τα 29,50 τη Γαρυ- 
φαλιά Μαριάνου-Πανταζή (ιδ.3). 

Τμήμα 4ο: Ιδιοκτησία Παναγιώτου Νικ. Ρούσσου, απαλλοτριωτέα 
έκταση 655,0 μ. από τα οποία τα 640,30 μ. βαρύνουν τον ιδιοκτήτη, 
τα 2,80 μ. το Δαμιανό Αντωνίου του Αντων. (ιδ. 15) και τα 11,90 τον 
Αθανασίου Λαμπ. Αθανασίου (ιδ. 6). 

Τμήμα 5ο: Ιδιοκτησία Τριανταφύλλου Ιωάννου, απαλλοτριωτέα 
έκταση 11,40 μ. τα οποία βαρύνουν όλα τον ιδιοκτήτη. 

Τμήμα 6ο: Ιδιοκτησία Αθανασίου Λαμπ. Αθανασίου, απαλλοτριωτέα 
έκταση 212,30 μ. από τα οποία τα 137,80 μ. βαρύνουν τον ιδιοκτήτη 
και τα 74,50 την Κοινότητα Αντιπάρου. 

Τμήμα 11ο: Ιδιοκτησία Αθανασίου Λάμπρου Αθανασίου, απαλλοτρι- 
ωτέα έκταση 219,10 μ. από τα οποία τα 69,40 μ. βαρύνουν του ιδιο¬ 
κτήτη, τα 125,40 μ. την Κοινότητα Αντιπάρου, τα 12,40 τον Πανα¬ 
γιώτη Νικ. Ρούσσο (ιδ. 10) και τα 11,90 τον Τριαντάφυλλο Ιωάννη (ιδ. 
5). 

Η παραπάνω απαλλοτρίωση γίνεται υπέρ της Κοινότητας Αντιπάρου 


με δαπάνη που θα αντιμετωπισθεί με χρηματοδότηση της Κοινότητας 
από τις Δημόσιες Επενδύσεις. Η καταβολή θα γίνει σύμφωνα με το 
Νόμο. Τέλος γίνεται σύμφωνα με τον Κτηματολογικό Πίνακα που συνέ¬ 
ταξε ο Ιδιώτης Μηχανικός - Τοπογράφος Ηλίας Οικονομόπουλος και 
θεωρήθηκε από τις Τεχνικές Υπηρεσίες της Νομαρχίας Κυκλάδων την 
2.7.1987. 

Αντίπαρος, 18 Ιουλίου 1987 
Ο Πρόεδρος 

ΓΕΩΡΓΙΟΣ ΦΙΛΟΛΙΑΣ 

-♦- 

Αρίθ. 789 (5) 

Κήρυξη αναγκαστικής απαλλοτρίωσης 120 τ.μ. στο αγρόκτημα της 
Κοινότητας Ν. Πλαγίων Χαλκιδικής. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ 
ΠΛΑΓΙΩΝ ΧΑΛΚΙΔΙΚΗΣ 

Με την 52/1987 απόφαση Κοινοτικού Συμβουλίου, που εδόθηκε 
σύμφωνα με τις διατάξεις των αρθ. 243 και 244 του Π. Δ/τος 76/85 
καθώς και της 63418/12.9.86 διαταγής του ΥΠ. ΕΣ., απαλλοτριώ¬ 
θηκε αναγκαστικά έκταση 120 τ.μ. ιδιοκτησίας κληρονόμων Τοπούζη 
Χρήστου του Κων/νου, στο υπ’ αριθμ. 937 αγροτεμάχιο της Γ' κατη¬ 
γορίας του κτηματολογίου Ν. Πλαγίων, που συνορεύει: Βόρεια με αγρο¬ 
τικό δρόμο. Νότια με το υπ’ αριθμ. 946 αγροτεμάχιο ιδιοκτησίας κλη¬ 
ρονόμων Ματζαράκη Κων/νου, Ανατολικά με το υπόλοιπο 
αγροτεμάχιο ιδιοκτησίας κληρονόμων Χρήστου Τοπούζη και Δυτικά με 
το υπ’ αριθμ. 938 αγροτεμάχιο ιδιοκτησίας κληρονόμων Τομπάκη 
Χρήστου, όπως προκύπτει από το τοπογραφικό διάγραμμα κτηματολο- 
γικού πίνακα, για ανέγερση αντλιοστασίου προς αξιοποίηση γεώτρησης 
για ύδρευση. 

Ν. Πλάγια Χαλκιδικής, 22 Ιουλίου 1987 
Ο Πρόεδρος 

ΑΡΙΣΤΕΙΔΗΣ ΓΕΩΡΓΟΓΛΟΥ 

-♦- 

Αριθ. Φ.53220/15479 (6) 

Ειδοποίηση για παρακατάθεση οριστικής αποζημίωσης ιδιοκτητών 
τμήματος έκτασης που βρίσκεται στην περιοχή Ν. Σμύρνης Αττικής 
και που απαλλοτριώθηκε υπέρ και με δαπάνη του ΟΣΚ, με σκοπό 
την ανέγερση διδακτηρίου του ΚΕΤΕ & 4ου Γυμν. Ν. Σμύρνης. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την Π. 5684/1878/ 
14.8.84 (ΦΕΚ 463/Δ/24.8.84) κοινή απόφαση των Υπουργών Παι¬ 
δείας - θρησκευμάτων και Οικονομικών, για την κήρυξη αναγκαστικής 
απαλλοτρίωσης, υπέρ και με δαπάνη του ΟΣΚ, έκτασης εμβαδού 
21.600 μ2 (& σύμφωνα με το οριστικό διάγραμμα του κτηματογράφου 
22.681,31 μ2) που βρίσκεται στην περιοχή Ν. Σμύρνης & μεταξύ των 
δρόμων Μήδειας - Κύπρου & Αγ. Μαρτύρων (Ο.Τ. 205) και προορί¬ 
ζεται για την ανέγερση διδακτηρίου του ΚΕΤΕ & 4ου Γυμν. Ν. 
Σμύρνης κατέθεσε στο Ταμείο Παρακαταθηκών και Δανείων υπέρ των 
δικαιούχων ιδιοκτητών την οριστική αποζημίωση που καθορίστηκε 
σύμφωνα με την 658/21.1.87 απόφαση του Εφετείου Αθηνών & την 
355/16.6.87 Απόφαση Δ.Σ. του Ο.Σ.Κ. για τμήμα της έκτασης με 
στοιχεία (Θ-Μ-Λ-Κ-Θ) εμβαδού 4.864,87 Μ2 και εκδόθηκε το 
869848/29.7.1987 γραμμάτιο σύστασης παρακαταθήκης για ποσό 
180.000.000 δρχ. 

Αθήνα, 30 Ιουλίου 1987 
Ο Διευθυντής Συντονιστής ΟΣΚ 
Γ. ΠΑΤΣΙΛΙΝΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ, 




